

**ข่าวประชาสัมพันธ์**

 [31 มีนาคม 2564 - กรุงเทพฯ]

**VIV Asia และ Meat Pro Asia ประกาศวันจัดงานใหม่ 12 – 14 มกราคม 2565**

*งานแสดงสินค้าระดับนานาชาติชั้นนำของอุตสาหกรรมการผลิตโปรตีนจากสัตว์พร้อมเปิดการจัดงานเต็มรูปแบบในปี 2565*

VIV Asia (วิฟ เอเชีย) งานแสดงสินค้าและเจรจาธุรกิจครบวงจรตั้งแต่การผลิตอาหารสัตว์ สู่ อาหารเพื่อการบริโภค แห่งภูมิภาคเอเชีย ประกาศวันจัดงานใหม่ระหว่างวันที่ 12-14 มกราคม 2565 โดยบริษัท วีเอ็นยู เอเชีย แปซิฟิค และ บริษัท วีเอ็นยู ยุโรป ผู้จัดงาน

Meat Pro Asia (มีท โปร เอเชีย) งานแสดงสินค้าชั้นนำสำหรับอุตสาหกรรมกระบวนการการแปรรูปและบรรจุภัณฑ์สำหรับภูมิภาคเอเชีย ครอบคลุมธุรกิจการผลิตไข่ สัตว์ปีก สัตว์เนื้อแดง อาหารทะเล ผลิตภัณฑ์นม และอาหาร จัดโดย บริษัท Messe Frankfurt (HK) Ltd. และ วีเอ็นยู เอเชีย แปซิฟิค ตัดสินใจประกาศเลื่อนการจัดงานไปจัดพร้อมกันกับงาน VIV Asia

สองงานแสดงสินค้าชั้นนำสำหรับอุตสาหกรรมการผลิตโปรตีนจากสัตว์ในภูมิภาคเอเชีย จะจัดงานภายใต้สถานที่การจัดงานเดียวกัน ซึ่งนับเป็นโอกาสทางธุรกิจพิเศษอย่างยิ่ง **โดยงาน VIV Asia และ Meat Pro Asia จะถูกจัดขึ้นระหว่างวันที่ 12-14 มกราคม 2565** ณ อาคารชาเลนเจอร์ อิมแพ็ค เมืองทองธานี กรุงเทพฯ **สอดคล้องกับการประกาศจากกระทรวงการท่องเที่ยวและกีฬาของไทยที่ได้กำหนดแผนการเปิดประเทศรับนักท่องเที่ยว โดยแบ่งช่วงเป็น 4 ระยะเพื่อการเปิดประเทศต้อนรับการเดินทางของชาวต่างชาติเต็มรูปแบบในเดือนมกราคมปี 2565**

“วันที่จัดงานรวมถึงแผนการจัดงานใหม่ของเรา สอดคล้องกับการประกาศมาตรการต่างๆ จากภาครัฐบาลไทยที่พร้อมจะเปิดให้บริการอย่างเต็มรูปแบบอีกครั้งในเดือนมกราคม 2565” คุณไฮโก เอ็ม ชุตสซิงเงอร์ ผู้อำนวยการ วิฟ เวิร์ดไวด์ และกรรมการผู้จัดการบริษัท วีเอ็นยู เอเชีย แปซิฟิค และ วีเอ็นยู ยุโรป กล่าว “เช่นเดียวกันกับงาน VICTAM and Animal Health and Nutrition Asia ซึ่งทางผู้จัดงานทั้งสองฝ่ายกำลังวางแผนกลยุทธ์เพื่อการขับเคลื่อนไปข้างหน้าร่วมกัน โดยรายละเอียดและการปรับแผนเพื่อให้สอดคล้องกับคู่ค้าและลูกค้าทั้งหมดของงานจะถูกแจ้งให้ทราบเพิ่มเติมในอีกไม่กี่สัปดาห์ข้างหน้า” คุณไฮโก กล่าวเพิ่มเติม

**VIV Asia และ Meat Pro Asia ประกาศเลื่อนการจัดงาน**

“เหตุผลหลักสำหรับการตัดสินใจย้ายวันจัดงานไปสู่ปี 2565 คือ ความมุ่งมั่นที่จะนำเสนอเวทีเจรจาการค้าระดับนานาชาติอย่างแท้จริงให้กับคู่ค้าของเราในกรุงเทพฯ ตลอดจนผู้ที่เกี่ยวข้องกับธุรกิจนี้จากทั่วโลกนั่นคือเงื่อนไขสำคัญที่ทำให้เราตัดสินใจรวมการจัดงานและผลักดันให้ 3 วันของการจัดงานเป็นเวทีเจรจาการค้าที่สมบูรณ์ที่สุด เราเชื่อมั่นเป็นอย่างยิ่งว่า กำหนดการจัดงานครั้งใหม่นี้จะเป็นประโยชน์ต่อทุกฝ่ายและง่ายต่อการวางแผนการเยี่ยมชมงาน VIV Asia” คุณเซนยา แอนโทชิน ผู้จัดการโครงการอาวุโส บริษัท วีเอ็นยู ยุโรป กล่าว

“ต้องขอขอบคุณความร่วมมือของพันธมิตรของเรา ที่ทำให้เราสามารถเลือกช่วงเวลาการจัดงานที่เหมาะสมอย่างยิ่งสำหรับงาน VIV Asia และ Meat Pro Asia ในปี 2565 ผู้ประกอบการและผู้เข้าร่วมงานทุกท่านจะสามารถเข้าร่วมงานแสดงสินค้าอย่างปลอดภัยและมีประสิทธิภาพสูงสุดการจากเลื่อนกำหนดการจัดงานในครั้งนี้” คุณปนัดดา ก๋งม้า ผู้อำนวยการสายงานธุรกิจเกษตร-ปศุสัตว์และฝ่ายปฏิบัติการ บริษัท วีเอ็นยู เอเชีย แปซิฟิค กล่าวเพิ่มเติม

**งานในรูปแบบออนไลน์ที่จะจัดขึ้นก่อนงานรูปแบบปกติ**

ในช่วงก่อนการจัดงานแสดงสินค้าเต็มรูปแบบในเดือนมกราคม ทาง VIV Asia และ Meat Pro Asia พร้อมนำเสนอเวทีเจรจาธุรกิจในรูปแบบดิจิทัลให้กับบรรดาผู้ประกอบการจากทั้งสองงาน แพลทฟอร์มนี้จะเป็นสถานที่พบปะกันระหว่าง ผู้ซื้อจากทั่วเอเชีย กับ ผู้ขายในรูปแบบออนไลน์ ซึ่งรายละเอียดเพิ่มเติมและการเปิดตัวแพลตฟอร์มนี้จะมีการประกาศตามมาในภายหลัง

ติดตามทุกข่าวสารความคืบหน้าของงาน ได้ที่ [**WWW.VIV.NET**](http://WWW.VIV.NET) และพบกันที่งาน VIV Asia และ Meat Pro Asia ระหว่างวันที่ 12-14 มกราคม 2565 ณ กรุงเทพฯ ประเทศไทย

----------------------------------------------------- สิ้นสุดข่าวประชาสัมพันธ์ --------------------------------------------------

**เกี่ยวกับ วิฟ เวิร์ดไวด์**

วิฟ เวิร์ดไวด์ เป็นเครือข่ายธุรกิจระดับมืออาชีพที่เชื่อมโยงธุรกิจสำหรับอุตสาหกรรมการผลิตโปรตีนจากสัตว์สู่อาหารเพื่อการบริโภคที่พร้อมนำเสนอโอกาสทางธุรกิจอย่างไร้ขอบเขตให้กับทุกผู้เล่นและผู้ที่เกี่ยวข้องในห่วงโซ่อุปทานของอุตสาหกรรมโปรตีนจากสัตว์ วิฟ เวิร์ดไวด์ ได้ถูกพัฒนาเครือข่ายด้วยการอุทิศการทำงานอย่างมุ่งมั่นมาตลอด 40 ปีและมีปฏิสัมพันธ์อย่างตลอดเนื่องกับอุตสาหกรรมจนกลายเป็นเครือข่ายทางธุรกิจชั้นนำในปัจจุบันที่ยังคงพัฒนาอย่างไม่หยุดยั้งและมีแนวโน้มการเติบโตมากที่สุดเครือข่ายหนึ่งของโลก รายละเอียดเพิ่มเติมที่ [**WWW.VIV.NET**](http://WWW.VIV.NET)

**สื่อมวลชน กรุณาติดต่อ**

คุณเอเลนา เจเรเมีย ผู้จัดงานอาวุโส ฝ่ายสื่อสารและการตลาด วิฟ เวิร์ดไวด์ อีเมล elena@vnueurope.com

คุณแสงทิพ เตชะปฏิภาณดี ผู้ช่วยผู้จัดการ ฝ่ายสื่อสารและการตลาด บริษัท วีเอ็นยู เอเชีย แปซิฟิค

อีเมล saengtip@vnuasiapacific.com

**เกี่ยวกับ วีเอ็นยู กรุ๊ป**

VNU Group เป็นบริษัทจัดนิทรรศการที่มีการดำเนินการอยู่ทั่วโลก มีสำนักงานอยู่ที่เมืองอูเทร็กซ (วีเอ็นยู ยุโรป) นครเซี่ยงไฮ้ (วีเอ็นยู เอเชีย) และกรุงเทพฯ (วีเอ็นยู เอเชีย แปซิฟิค) ซึ่ง VNU Group เป็นส่วนหนึ่งของบริษัท Royal Dutch Jaarbeurs และดำเนินธุรกิจการจัดนิทรรศการระหว่างประเทศและนอกประเทศเนเธอร์แลนด์ โดยแต่ละสำนักงานของวีเอ็นยูฯ จะดำเนินกิจกรรมด้านการจัดงานแสดงสินค้าและการประชุมด้วยความเป็นมืออาชีพในแต่ละตลาดและอุตสาหกรรมเฉพาะด้านต่าง ๆ โดยมีนิทรรศการด้านอาหารและปศุสัตว์เป็นธุรกิจหลักของทั้งสามสำนักงานแต่ละภูมิภาค นอกจากนี้ VNU Group ยังมีกิจกรรมหลักด้านอื่น ๆ อาทิ เทคโนโลยี ไลฟ์สไตล์ การก่อสร้าง วิทยาศาสตร์ชีวภาพ และเทคโนโลยีชีวภาพ

**เกี่ยวกับ บริษัท วีเอ็นยู เอเชีย แปซิฟิค**

วีเอ็นยู เอเชีย แปซิฟิค หนึ่งในกลุ่มบริษัทเครือ วีเอ็นยูฯ ดำเนินกิจการด้านการจัดงานแสดงสินค้าในประเทศต่างๆทั่วโลก มีสำนักงานใหญ่อยู่ที่ เมืองอูเทร็คท์ ประเทศเนเธอร์แลนด์ นอกจากนั้นมีสาขาในเมืองเซี่ยงไฮ้ ประเทศจีน และ กรุงเทพ ประเทศไทย เป็นส่วนหนึ่งของธุรกิจการจัดงานแสดงสินค้าระดับนานาชาติของกลุ่มบริษัท Royal Dutch Jaarbeurs สำหรับภูมิภาคเอเชียตะวันออกเฉียงใต้ บริษัท Royal Dutch Jaarbeurs ได้ร่วมทุนกับ บริษัท TCC Assets ซึ่งเป็นกลุ่มบริษัทชั้นแนวหน้าที่มีการเติบโตอย่างก้าวกระโดดในภูมิภาค ทำให้บริษัท วีเอ็นยู เอเชีย แปซิฟิค ดำเนินกิจการครอบคลุมตลาดเอเชียแปซิฟิกได้อย่างสมบูรณ์ มีการจัดงานแสดงสินค้าและกิจกรรมส่งเสริมการขายทั้งรูปแบบปกติและทางออนไลน์มากกว่า 19 งาน โดยมุ่งเน้นอุตสาหกรรมปศุสัตว์ เทคโนโลยีเพื่อการเกษตร สัตว์เลี้ยง อาหาร เทคโนโลยีห้องปฏิบัติการ, ชีววิทยาศาสตร์, เทคโนโลยี 5G และ IoT และการจัดการกับภัยภิบัติ สามารถศึกษาข้อมูลเพิ่มเติมได้ที่เว็บไซต์ www.vnuasiapacific.com

**เกี่ยวกับ วีเอ็นยู ยุโรป**

วีเอ็นยู ยุโรป เป็นบริษัทลูกของ Royal Dutch Jaarbeurs ที่มีสำนักงานอยู่ที่เมืองอูเทร็กซ ตั้งอยู่ใจกลางประเทศเนเธอร์แลนด์ เดินทางเพียง 30 นาทีจากนครอัมสเตอร์ดัม โดยสำนักงาน วีเอ็นยู ยุโรป ตั้งอยู่ที่เดียวกับ Jaarbeurs complex มีทีมงานฝ่ายต่างประเทศของ วีเอ็นยู ยุโรป ที่เชี่ยวชาญทางด้านธุรกิจปศุสัตว์ สัตวบาล และการแปรรูปอาหาร สามารถศึกษาข้อมูลเพิ่มเติมได้ที่เว็บไซต์ www.vnueurope.com